பூட்டானில் மலைகளையும், நதிகளையும் கடந்து ஓடிய அனுபவங்கள் எப்போதும் மனதில் நிறைந்திருக்கிறது. பாச்சூ நதியின் கரையில் ஆரம்பித்து , பாரோ விமான நிலையத்தை சுற்றி , பாரோ மெயின் பஜாரில் நுழைந்து , மீண்டும் பாச்சூ நதிக்கரையை தொட்டு அதன் ஓரத்தில் அமைந்திருக்கும் பினிசிங் பாய்ண்ட்டை அடைய வேண்டும். பூட்டான் சிறுவர்கள், பெண்கள், முதியவர்கள் என ஐநூறுக்கும் மேற்பட்டவர்கள் உற்சாகமாக கலந்துகொண்டனர்.